stanford-oval/wikipedia huggingface dataset:
Bull
Sukunimi

Brynjulf Bull (1906–1993), Oslon pitkäaikainen pormestari
Deborah Bull (s. 1963), brittiläinen balettitanssija
Edvard Bull (1881–1932), norjalainen historian professori, työväenpuolueen poliitikko ja ministeri
Edvard Bull (1914–1986), norjalainen historian professori, edellisen poika
Edvard Hagerup Bull (1855–1938), norjalainen poliitikko
Edvard Hagerup Bull (1922–2012), norjalainen säveltäjä
Ella Holm Bull (1929–2006), eteläsaamelainen opettaja ja kirjailija
Francis Bull (1887–1974), norjalainen kirjallisuudentutkija
Georg Andreas Bull (1829–1917), norjalainen arkkitehti
Gerald Bull (1928–1990), kanadalainen asekehittelijä
Henrik Bull (1864–1953), norjalainen arkkitehti
Jacob Bull (1853–1930), norjalainen kirjailija
John Bull (1562 tai 1563–1628), englantilainen säveltäjä, muusikko ja urkujenrakentaja
John S. Bull (1934–2008), yhdysvaltalainen merivoimien koelentäjä ja astronautti
Olaf Bull (1883–1933), norjalainen runoilija
Ole Bull (1810–1880), norjalainen viulisti ja säveltäjä
Richard Bull (1924–2014), yhdysvaltalainen televisio- ja elokuvanäyttelijä
Steve Bull (s. 1965), englantilainen jalkapalloilija
Tove Bull (s. 1945), norjalainen kielitieteilijä, Tromssan yliopiston rehtori 1996–2001
Vera Bull (1898–1954), oik. Vera Bulitš, suomenvenäläinen satukirjailija
Bull Mentula, oik. Jari Mentula (s. 1976), suomalainen kehonrakentaja, joka on myös esiintynyt televisosarjassa Bull vs. Vertti
Tohtori Jason Bull, televisiosarjassa Bull
John Bull, Englannin kansan ja kansanluonteen henkilöitymä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bull”, voi hakea sivunnimihaulla, laajalla sivunnimihaulla tai tekstihaulla.
Bull vs. Vertti

| Bull vs>  Vertti |
| --- | --- |

Kestoaika:  60 minuuttia
Pääosissa:  Jari "Bull" Mentula Vertti Harjuniemi
Alkuperämaa:   Suomi
Verkko:  Fox
Esitetty:  19. syyskuuta 2016 –
Tuotantokausia:  1
Jaksoja:  10
Tuotanto
Tuottaja(t):  Mari Eräpalo
Vastaava(t) tuottaja(t):  Miska Berg Elina Mustelin (Fox)
Ohjaaja(t):  Juha Kuoppala
Käsikirjoittaja(t):  Juha Kuoppala
Leikkaaja(t):  Teemu Pöllänen
Kuvaaja(t):  Pazzi Nuortimo Pauli Hokkanen Tomi Rehell Janne Viitamäki Toni Pasanen
Tuotantoyhtiö(t):  Century Films
Bull vs. Vertti on 19. syyskuuta 2016 Fox-kanavalla alkanut tositelevisiosarja, jossa personal trainerit Jari "Bull" Mentula ja Vertti Harjuniemi kilpailevat valmentajina. Sarjan jokaisessa jaksossa seurataan kahta kilpailijaa, jossa heidät laitetaan kisaamaan keskenään erilaisissa lihasvoimaa vaativissa lajeissa. Voittajaksi selviytyy se parivaljakko joka onnistuu saamaan seuraavan kymmenen viikkoa kestäneessä fyysisessä ja henkisessä valmennuksessa suurimmat muutokset aikaiseksi.
Jaksot

| Jakso | Nimi | Jarin joukkue | Vertin joukkue | Voittaja | Ensiesitys |
| --- | --- | --- | --- | --- | --- |
| 1. | Lainvalvojat | Harriet | Emilia | Vertin joukkue | 19. syyskuuta 2016 |
| 2. | Saliveikot | Pasi | Petri | Jarin joukkue | 26. syyskuuta 2016 |
| 3. | Fitness kissat | Jenni | Virpi | Jarin joukkue | 3. lokakuuta 2016 |
| 4. | Teräskuntoon | Marko | Epi | Jarin joukkue | 10. lokakuuta 2016 |
| 5. | Mimmit tikkiin | Jutta | Sari | Jarin joukkue | 17. lokakuuta 2016 |
| 6. | Voimakaksikko | Ritu | Sari | Jarin joukkue | 24. lokakuuta 2016 |
| 7. | Hymypojat fittiin | Jussi | Paavo | Vertin joukkue | 31. lokakuuta 2016 |
| 8. | Opettajat liikuntaopissa | Sari | Mari | Vertin joukkue | 7. marraskuuta 2016 |
| 9. | Hevari ja IT-mies | Jani | Tommi | Jarin joukkue | 14. marraskuuta 2016 |
| 10. | Kymppikuntoon |  |  |  | 21. marraskuuta 2016 |
EgyptAirin lento 181

| EgyptAirin lento 181 |
| --- | --- |
 Kaappauksen kohteeksi joutunut kone vuonna 2010.
Yhteenveto
Päivämäärä:  29. maaliskuuta 2016
Onnettomuustyyppi:  kaappaus
Tapahtumapaikka:  Larnakan kansainvälinen lentoasema, Larnaka, Kypros
Lähtöpaikka:  Borg El Arabin kansainvälinen lentoasema, Borg El Arab, Egypti
Määränpää:  Kairon kansainvälinen lentoasema, Kairo, Egypti
Kuolleita:  0
Loukkaantuneita:  0
Eloonjääneitä:  64 (kaikki)
Lentokone
Konetyyppi:  Airbus A320-233
Lentoyhtiö:  EgyptAir
Rekisteritunnus:  SU-GCB
Matkustajia:  57
Miehistöä:  7
EgyptAirin lento 181 oli EgyptAirin Egyptin sisäinen reittilento Aleksandriaa palvelevalta Borg El Arabin kansainväliseltä lentoasemalta Kairon kansainväliselle lentoasemalle. Lentoa operoinut Airbus A320-233 -matkustajalentokone kaapattiin 29. maaliskuuta 2016, ja kone lensi kaappaajien vaatimuksesta Larnakan kansainväliselle lentoasemalle Kyproksella, missä kaappaaja antautui yli neljätuntisen panttivankitilanteen päätteeksi.
Lentokone

Kaapattu kone oli heinäkuussa 2003 ensilentonsa lentänyt Airbus A320-233 (rekisteritunnus SU-GCB, valmistenumero 2079), joka oli valmistumisestaan lähtien ollut EgyptAirin käytössä.
Lento ja kaappaus

Larnakan kansainvälinen lentoasema (punainen merkki), lähtöpaikka ja määränpää (harmaat merkit) itäisen Välimeren kartalla.
EgyptAirin operoima kone nousi 29. maaliskuuta 2016 noin kello 6.30 paikallista aikaa Aleksandrian Borg El Arabin kansainväliseltä lentoasemalta määränpäänään Kairon kansainvälinen lentoasema. Koneessa oli seitsemän miehistön jäsentä, 56 matkustajaa ja yksi turvamies. Matkustajista 37 oli egyptiläisiä, kahdeksan yhdysvaltalaisia, neljä brittejä, neljä alankomaalaisia, kaksi belgialaisia ja yksi italialainen. Kone oli aloittanut laskeutumisen Kairon kansainväliselle lentoasemalle ja oli noin 37 kilometrin päässä kentästä lentopinnalla 150, kun sen kaappasi egyptiläinen Seif Eldin Mustafa. Hän vaati, että kone lennettäisiin Kyprokselle, Kreikkaan tai Turkkiin. Kaappaaja uhkasi räjäyttävänsä koneen päällään olleella vaatteella, jonka hän väitti olevan räjähdevyö.
Lennon kapteeni Amr al-Gammal päätti totella vaatimusta ja lentää lähimpänä Egyptiä sijaitsevalle Kyprokselle. Koneessa olleiden matkustajien myöhempien lausuntojen mukaan kaappaaja käyttäytyi suhteellisen rauhallisesti koneen ollessa matkalla saarelle. Hän esimerkiksi vietti aikaa koneen takaosassa tupakoiden. Myös matkustamohenkilökunta pyrki pitämään hänet rauhallisena keskustelemalla hänen kanssaan normaaliin sävyyn ja tarjoamalla hänelle juomista.
Kone laskeutui Larnakan kansainväliselle lentoasemalle kello 7.45 paikallista aikaa, ja kaappaaja aloitti matkustajien vapauttamisen noin kello 10 paikallista aikaa. Kapteenin toivoman lasten ja naisten vapauttamisen sijaan kaappaaja vapautti huomattavasti suuremman joukon antamalla kaikkien egyptiläisten poistua koneesta. Myöhemmin hän vapautti neljä matkustajaa lisää, jolloin koneeseen jäi hänen lisäkseen neljä miehistön jäsentä ja kolme matkustajaa. Yksi brittimatkustajista kulki koneen päätyyn, jossa kaappaaja oli lentoemäntien kanssa, ja pyysi kuvaa kaappaajan kanssa. Lentoemäntä otti kuvan miehestä ja kaappaajasta koneen ovella, minkä jälkeen brittimies palasi istumaan matkustamoon. Kaappaaja vapautti jonkin ajan päästä loputkin panttivankinsa lukuun ottamatta koneen viimeisiä miehistön jäseniä, joille hän sanoi räjäyttävänsä koneen viiden minuutin päästä. Koneessa olleet viimeiset miehistön jäsenet pakenivat tämän jälkeen. Suurin osa poistui koneen pääoven kautta ja perämies hyppäsi ohjaamon ikkunasta noin kello 12.30 paikallista aikaa. Kaappaaja itse antautui hetkeä myöhemmin. Hän käveli alas koneen portaita ja lentokentän asematason poikki häntä odottaneiden kahden terrorismipoliisin luokse, jotka tutkivat miestä kentällä muutaman minuutin ennen kuin veivät hänet pois. Kaikki matkustajat selvisivät hengissä ja vammoitta kaappauksesta.
Kaappaajan vaatimukset ja teon taustat

Kaappaajan vaatimukset vaihtelivat panttivankitilanteen aikana Euroopan unionin edustajan tapaamisesta kaapatun koneen lentämiseen jonnekin muualle. Mitään tiettyjä, täsmällisiä vaatimuksia hän ei missään vaiheessa antanut. Teon motiivit jäivät myös epäselväksi. Mies ilmoitti hakevansa turvapaikkaa Kyprokselta, jossa hänen entinen vaimonsa asui kaappauksen aikaan. Mies heitti esimerkiksi koneesta kirjeen, jonka pyysi toimittamaan entiselle vaimolleen, joka myös tuotiin lentokentälle keskustelemaan kaapparin kanssa. Mies vaati kuitenkin kirjeessään naispuolisten vankien vapauttamista Egyptissä. Kyproksen ulkoministeriö totesi kaappauksen päätyttyä kaappaajan olevan psykologisesti epävakaa. Egyptin ulkoministeriö totesi saman asian, tosin hieman suorasukaisemmin: ”Hän ei ole terroristi, hän on idiootti.” Kaappaajan räjähdeliivi osoittautui myöhemmin toimimattomaksi jäljitelmäksi.
Kaappaajan entinen vaimo Marina Paraschos kertoi muutama päivä kaappauksen jälkeen kahden kyproslaisen lehden haastattelussa, että heidän viisi vuotta kestänyt avioliittonsa oli päättynyt 25 vuotta sitten, minkä jälkeen he eivät olleet olleet juuri tekemisissä toistensa kanssa. Paraschos totesi Mustafan pahoinpidelleen ja uhkailleen perhettään liiton aikana. Paraschos halusikin tuoda esiin, että tapauksen takana ei ollut ”rakkaustarinaa”, kuten julkisuudessa oli esitetty.
Mustafa oli myös vuosien varrella karkotettu kolmeen kertaan Kyprokselta hänen yritettyään häiritä entistä vaimoaan. Hän oli tullut maahan väärennetyllä passilla ainakin kerran. New York Timesin tietojen mukaan Mustafalla oli myös Egyptissä pitkä rikosrekisteri; hänet oli kertaalleen tuomittu petoksesta ja väärennöksestä vankeuteen, minkä lisäksi hän oli kaappauksen aikaan etsintäkuulutettuna uusista petoksista.
Dead Allison

Dead Allison oli oululainen rockyhtye, joka oli toiminnassa vuosina 1988–1993.
Dead Allison perustettiin Oulussa loppuvuodesta 1988 ja julkaisi ensimmäisen kuuden kappaleen demonsa helmikuussa 1989. Demon ansiosta bändi kiinnitettiin Gaga Goodies -levymerkille. Yhtye julkaisi kolme albumia: Toys and Dreams, Second Coming ja Scream of a Raven, sekä muutamia singlejä ja kappaleita kokoelmalevyillä. Musiikin tyylistä puhuttaessa vertailukohdaksi nostettiin usein Iggy Popin ensimmäinen yhtye The Stooges.
Jäsenet

"St. Francis" (Rami Posio) – kitara, laulu
Juha "Jurtsa" Häikiö – kitara
Marko Annunen – basso
Marko Nikula – rummut
Diskografia > Albumit

Toys and dreams (1990)
Second coming (1991)
Scream of a raven (1993)
Diskografia > Singlet ja EPt

Francis (7", 1989)
Difficult Situation / Hän on paha (5" split-single Mana Manan kanssa, 1994)
Diskografia > Kokoelmat

Finndies Volume 1 (1991,  Gaga Goodies)
Geetars Guts & Good Toons (1993,  Gaga Goodies)
Aiheesta muualla

Dead Allisonin kotisivut
Pohjoista musiikkia - Dead Allison
Brandon Bass

| Brandon Bass |
| --- | --- |

Henkilötiedot
Koko nimi:  Brandon Samuel Bass
Syntynyt: 30. huhtikuuta 1985 (ikä 39) Baton Rouge, Louisiana, Yhdysvallat
Kansalaisuus:   Yhdysvallat
Koripalloilija
Pituus:  203 cm
Paino:  113 kg
Nyk. joukkue:   Boston Celtics
Sarja:  NBA
NBA-varaus:  21. varaus 2005 New Orleans Hornets
Pelaajaura
Yliopistojoukkueet
2003–2005:  ?
Seurajoukkueet
2007–2009 2009–2011 2011–:  Dallas Mavericks Orlando Magic  Boston Celtics
Brandon Samuel Bass (s. 30. huhtikuuta 1985) on yhdysvaltalainen koripalloilija, joka pelaa Boston Celticsissä, NBA:ssa.
203 senttimetriä pitkä ja 113 kiloa painava Bass varattiin New Orleans Hornetsiin toisella kierroksella numerolla 33 vuoden 2005 varaustilaisuudessa. Hän ilmoittautui alkujaan jo vuoden 2004 varaustilaisuuteen, mutta veti itsensä pois ja palasi kaudeksi yliopistosarjaan. Hän pelasi myös toisen kauden yliopistossa, jossa hänet nimettiin vuoden pelaajaksi 2005.
26. heinäkuuta 2007 Bass suostui allekirjoittamaan sopimuksen Dallas Mavericksin kanssa. Sopimuksen ehtoja ei julkistettu. Ennen kautta 2008-2009 hän allekirjoitti sopimuksen, jonka arvo oli 1 590 000 dollaria.
10. heinäkuuta 2009 hän teki sopimuksen Orlando Magicin kanssa.  Hänet kaupattiin Boston Celticsiin joulukuussa 2011. Tilalle Magic sai Glen Davisin ja Von Waferin. Ensimmäisen pelissään Celticsissä hän oli kentällä 28 minuuttia ja teki 20 pistettä.
Hänellä on nuorempi veli Chris Bass, joka pelaa koripalloa Louisiana Statessa.
14. heinäkuuta 2012 Bass allekirjoitti kolme vuotta kestävän jatkosopimuksen Celticsin kanssa. Hän tienaa sinä aikana 20 miljoonaa dollaria.
Käännös suomeksi
Carlos Clarens

Carlos Clarens (1930–1987) oli kuubalaissyntyinen elokuvahistorioitsija.
Clarens syntyi Havannassa, ja hän opiskeli arkkitehtuuria Havannan yliopistossa. Pian valmistumisensa jälkeen Clarens muutti Pariisiin, missä opiskeli arkkitehtuuria ja kieliä. Hänen innostuksensa elokuvia kohtaan meni kuitenkin arkkitehtuurin edelle, ja hän pääsi ranskalaisohjaajien Jacques Demyn ja Robert Bresson tuotantoavustajiksi.
New Yorkiin Clarens muutti 1956. Hän kirjoitti uransa aikana teoksia elokuvista. Hänen kirjoihinsa kuuluvat An Illustrated History of the Horror Film ja Crime Movies. Clarens osasi sujuvasti useita kieliä, ja hän teki moniin elokuviin englanninkielisiä tekstityksiä.
Carlos Cillóniz

Carlos Cillóniz (1. heinäkuuta 1910 Ica, Peru – 24. lokakuuta 1972) oli perulainen jalkapalloilija, pelipaikaltaan keskushyökkääjä.
Cillóniz edusti koko ammattilaisuransa Universitariota vuodet 1929–1935. Hän voitti joukkueen kanssa kahdesti Perun Primera Divisiónin kausilla 1928–1929 ja 1933–1934. Hän pelasi Perun maajoukkueessa vuoden 1930 maailmanmestaruuskilpailuissa.
Carlos Caszely

Carlos Caszely
Carlos Humberto Caszely Garrido (s. 5. kesäkuuta 1950 Santiago de Chilessä, Chilessä) on chileläinen entinen jalkapalloilija, pelipaikaltaan hyökkääjä, joka sittemmin on toiminut myös valmentajana.
Pelaajauransa Caszely aloitti vuonna 1967 kotimaassaan Colo-Colossa, missä hän pelasi kaikkiaan vuodet 1967–1974 sekä uudelleen 1978–1985. Välissä hän pelasi Espanjassa Espanyolissa. Colo-Colossa hän voitti maansa mestaruuden vuosina 1970, 1972, 1981 ja 1983, ja cup-mestaruuden 1981 ja 1982. Hän lopetti uransa vuonna 1986.
Caszely lukeutui aktiiviuransa aikana myös Chilen maajoukkueen vakiopelaajiin. 1974 MM-kisoissa hän teki jalkapallohistoriaa, kun hän 14. kesäkuuta ottelussa Saksan liittotasavaltaa vastaan sai kautta aikain ensimmäisenä pelaajana MM-kisoissa punaisen kortin. Hän pelasi myös 1982 MM-kisoissa, missä hän epäonnistui rangaistuspotkussa 0-1 tappioon Itävaltaa vastaan pelatussa alkulohkon kamppailussa. Kaikkiaan hän pelasi 49 maaottelua ja teki niissä 29 maalia vuosina 1969–1985.
Bojan Prešern

| Mitalit> Miesten soutu.Maa:   Jugoslavia. Olympialaiset  | Mitalit> Miesten soutu.Maa:   Jugoslavia. Olympialaiset  | Mitalit> Miesten soutu.Maa:   Jugoslavia. Olympialaiset  | Miesten soutu> Maa:   Jugoslavia. |
| --- | --- | --- | --- |
|  Pronssia | Soul 1988 | kaksikko ip |  |
Bojan Prešern (s. 4. elokuuta 1962 Jesenice) on slovenialainen soudun olympiamitalisti, joka aktiiviurallaan edusti Jugoslaviaa. Hän on pituudeltaan 191 cm. Hän edusti Bled VK -seuraa.
Prešern sijoittui perämiehettömässä nelosessa MM-kilpailuissa kahdeksanneksi 1985, kymmenenneksi 1986 ja yhdeksänneksi 1987. Hän saavutti Sadik Mujkičin kanssa olympiapronssia perämiehettömässä kaksikossa Soulissa 1988. Hän oli MM-kilpailuissa kuudes perämiehettömässä kaksikossa 1989 ja seitsemäs perämiehettömässä nelosessa 1990.
Lähteet ja huomautukset

↑  kaksikko ip= perämiehetön kaksikko
↑  Bojan Prešern sports-reference.com. Arkistoitu 6.4.2011. Viitattu 16.10.2015. (englanniksi)
↑  Bojan Preseren worldrowing.com. Viitattu 16.10.2015. (englanniksi)
Carlos Chávez

Carlos Chávez
Carlos Chávez (13. kesäkuuta 1899 México – 2. elokuuta 1978 México) oli meksikolainen säveltäjä. Hänen teoksissaan on paikallisen kansanmusiikin ja uusklassismin vaikutteita. Chávezin tuotantoon kuuluu muun muassa seitsemän sinfoniaa ja baletteja. Hänen ainoa oopperansa, The Visitors, kantaesitettiin New Yorkissa vuonna 1957. Chávez myös kirjoitti kaksi kirjaa, joista toinen oli vaikutusvaltainen Toward a New Music: Music and Electricity (1932), sekä musiikkiartikkeleita El Universaliin.
Chávezin oma soitin oli piano. Hän opiskeli muiden muassa Manuel Poncen johdolla. Hän meni vuonna 1922 naimisiin Otilia Ortizin kanssa. Hän matkusteli sekä Euroopassa että Yhdysvalloissa. Asuessaan vuosina 1926–1928 New Yorkissa hän ystävystyi Aaron Coplandin ja Edgar Varèsen kaltaisten merkittävien vaikuttajien kanssa.
Chávez toimi muun muassa Meksikon kansalliskonservatorion johdossa, oli mukana perustamassa Kansallista taideinstituuttia ja toimi myös Harvardin yliopistossa Charles Eliot Norton -luennoitsijana. Hän oli vuonna 1928 Meksikon sinfoniaorkesterin perustaja, ja hänestä tuli sen kapellimestari. Hän johti lähes jokaista suurta orkesteria Yhdysvalloissa, Euroopassa ja Latinalaisessa Amerikassa. Hän sai sekä Yhdysvaltain taide- ja tiedeakatemian että Yhdysvaltain taide- ja kirjallisuusinstituutin kunniajäsenyydet.
Carl Peterson

Carl D. Peterson on yhdysvaltalainen amerikkalaisen jalkapallon johtohenkilö. Hän toimi NFL:n Kansas City Chiefsin toimitusjohtajana kahdenkymmenen kauden ajan vuosina 1989–2008. Valmistuttuuan Kalifornian yliopistosta Los Angelesissa hän toimi valmentajana high school- ja yliopistojoukkueissa. Vuonna 1976 hän siirtyi pelaajatarkkailijaksi Philadelphia Eaglesin organisatioon ja vuonna 1982 USFL:n Philadelphia Stars palkkasi Petersonin toimitusjohtajakseen. Peterson oli mukana voittamassa kahta USFL:n mestaruutta. Vuonna 1989 Peterson palasi NFL:ään, kun hän siirtyi Kansas City Chiefsin toimitusjohtajaksi.
Peterson palkkasi Chiefsin valmentajaksi Marty Schottenheimerin ja joukkueen kurssi kääntyi nopeasti. Runkosarjassa joukkue menestyi hyvin, mutta pudotuspeleissä parhaaksi saavutukseksi jäi konferenssifinaali kaudella 1993. San Francisco 49ersista kaapattu pelinrakentaja Joe Montana ei kuitenkaan pystynyt johdattamaan joukkuetta Super Bowliin, kun Buffalo Bills osoittautui paremmaksi. Kaiken kaikkiaan Chiefs selvisi Petersonin aikakaudella yhdeksän kertaa pudotuspeleihin ja voitti neljästi divisioonansa. Peterson erosi Chiefsin toimitusjohtajan tehtävästä vuonna 2008. Tämän jälkeen hän on toiminut muun muassa USA Footballin puheenjohtajana sekä Miami Dolphinsin neuvonantajana.
Devon Kershaw

| Devon Kershaw |
| --- | --- |

Henkilötiedot
Syntynyt: 20. joulukuuta 1982 (ikä 41) Sudbury, Ontario, Kanada
Kansalaisuus:   Kanada
Uran tiedot
Pituus:  178 cm
Seura:  Onaping Falls Nordics Ski Club
Laji:  maastohiihto 
Maailmancup
Kaudet:  2004–2018
Voitot:  3
Palkintokorokkeella:  14
 Tietolaatikko päivitetty 3. tammikuuta 2019 
Aiheesta muualla
www.devonkershaw.com
| Mitalit> Maa:   Kanada.Miesten maastohiihto.MM-kilpailut  | Mitalit> Maa:   Kanada.Miesten maastohiihto.MM-kilpailut  | Mitalit> Maa:   Kanada.Miesten maastohiihto.MM-kilpailut  | Maa:   Kanada> Miesten maastohiihto. |
| --- | --- | --- | --- |
|  Kultaa | Oslo 2011 | parisprintti |  |
Devon Kershaw (s. 20. joulukuuta 1982 Sudbury, Ontario, Kanada) on kanadalainen uransa lopettanut maastohiihtäjä.
Kershaw on kilpaillut maailmancupissa vuodesta 2004 lähtien: hän hiihti ensimmäisen mc-kilpailunsa Norjan Drammenissa 26. helmikuuta 2004 sijoittuen sprintissä 67. sijalle. Ensimmäisen kerran hän hiihti palkintopallille 7. maaliskuuta 2006 Ruotsin Borlängessä oltuaan kolmas sprintissä. Tammikuussa 2012 hän oli kolmas Otepään 15 kilometrin kilpailussa. Helmikuussa hän oli kolmas Moskovan sprintissä ja saavutti ensimmäiset voittonsa Rybinskin yhteislähtökilpailussa ja Szklarska Poręban sprintissä. Maailmancupin finaalitapahtumassa Falunissa hän sijoittui toiseksi. Hän sijoittui kaudella 2011–2012 toiseksi sekä maailmancupin kokonaiskilpailussa että normaalimatkojen cupissa.
Lisäksi Kershaw on sijoittunut kolmen parhaan joukkoon seitsemän kertaa Tour de Ski -osakilpailussa. Münchenin sprintissä 31. joulukuuta 2006 hän oli toinen ja Oberhofin 15 kilometrin kilpailussa 28. joulukuuta 2008 kolmas. Tour de Skillä 2010–2011 hän sijoittui toiseksi Oberhofin 15 kilometrin tajaa-ajokilpailussa ja Oberstdorfin sprintissä sekä voitti vapaan hiihtotavan sprintin Toblachissa ja oli kolmas 20 kilometrin yhteislähtökilpailussa Val di Fiemmessä. Tour de Skillä 2013–2014 hän sijoittui toiseksi vapaan hiihtotavan prologissa Oberhofissa.
Kershaw oli mukana olympialaisissa 2006 neljässä kilpailussa: joukkuesprintissä (sijoitus 11.), viestissä (11.), perinteisen hiihtotavan 15 kilometrin kilpailussa (47.) ja sprintissä (37.). Vancouverissa 2010 hän sijoittui parisprintissä neljänneksi, 50 kilometrillä viidenneksi, viestissä seitsemänneksi, yhdistelmäkilpailussa 16:nneksi ja sprintissä 23:nneksi. Sotšissa 2014 hän oli joukkuesprintissä 12., 15 kilometrillä 35:nneksi ja sprintissä 56:nneksi. MM-kisoissa Kershaw on ollut mukana seitsemän kertaa – Val di Fiemmessä 2003, Oberstdorfissa 2005, Sapporossa 2007, Liberecissä 2009, Oslossa 2011, Val di Fiemmessä 2013 ja Lahdessa 2017. Oslossa hän voitti parisprintissä kultaa Alex Harveyn kanssa. Val di Fiemmessä 2013 hän oli parisprintin neljäs Harveyn kanssa. Oslon yhdistelmäkilpailussa hän sijoittui yhdeksänneksi ja Oberstdorfin sprintissä 14:nneksi.
Kershaw lopetti uransa maastohiihtäjänä keväällä 2018. Hän toimii Eurosportin kansainvälisenä asiantuntijana Hiihdon MM-kilpailuissa 2019.
Palkintopallisijoitukset > Maailmancup

|  | Sija | Pvm | Vuosi | Paikka | Matka |
| --- | --- | --- | --- | --- | --- |
| 1 | 3. | 7. maaliskuuta | 2006 | Borlänge, Ruotsi | Sprintti |
| 2 | 3. | 22. tammikuuta | 2012 | Otepää, Viro | 15 km (p) |
| 3 | 3. | 2. helmikuuta | 2012 | Moskova, Venäjä | sprintti (v) |
| 4 | 1. | 4. helmikuuta | 2012 | Rybinsk, Venäjä | 15 km yhteislähtö (v) |
| 5 | 1. | 17. helmikuuta | 2012 | Szklarska Poręba, Puola | sprintti (v) |
| 6 | 2. | 14.–18. maaliskuuta | 2012 | Falun, Ruotsi | maailmancupin finaalitapahtuma |
Palkintopallisijoitukset > Maailmancup > Tour de Ski

|  | Sija | Pvm | Vuosi | Paikka | Matka |
| --- | --- | --- | --- | --- | --- |
| 1 | 2. | 31. joulukuuta | 2006 | München, Saksa | Sprintti (v) |
| 2 | 3. | 28. joulukuuta | 2008 | Oberhof, Saksa | 15 km (p) |
| 3 | 2. | 1. tammikuuta | 2011 | Oberhof, Saksa | 15 km takaa-ajo (p) |
| 4 | 2. | 2. tammikuuta | 2011 | Oberstdorf, Saksa | sprintti (p) |
| 5 | 1. | 5. tammikuuta | 2011 | Toblach, Italia | sprintti (v) |
| 6 | 3. | 8. tammikuuta | 2011 | Val di Fiemme, Italia | 20 km yhteislähtö (p) |
| 7 | 2. | 28. joulukuuta | 2013 | Oberhof, Saksa | 4,5 km prologi (v) |
Yksityiselämä

Kershaw on seurustellut vuodesta 2012 lähtien norjalaishiihtäjä Kristin Størmer Steiran (s. 1981) kanssa. He avioituivat Lofooteilla heinäkuussa 2015.
Aiheesta muualla

Kuvia tai muita tiedostoja aiheesta Devon Kershaw Wikimedia Commonsissa
Devon Kershawin kotisivut (Arkistoitu – Internet Archive)
Miesten parisprinttihiihdon maailmanmestarit
Bonsoir

| ”Bonsoir” U> G.H. |
| --- | --- | --- |

Singlen tiedot
 Julkaistu: 10. lokakuuta 2014
 Tyylilaji: elektroninen tanssimusiikki
 Kesto: 04.20
 Levy-yhtiö: Sony Music Entertainment, Papa Boom Records
U.G.H.:n muut singlet
| ”Jekyll ja Hyde” 2014 | ”Bonsoir” 2014 |   |
Bonsoir on suomalaisen tyttöbändi U.G.H.:n kappale. Sen julkaisi Sony Music Entertainment 10. lokakuuta 2014. Kappaleeseen liittyvä musiikkivideo julkaistiin 17. lokakuuta 2014.
Kappalelista

Digitaalinen lataus
Bonsoir - 4:20
Bogatyr

Viktor Vasnetsov: Kolme bogatyria, 1898
Bogatyr (ven. богаты́рь) on keskiajan myyttinen venäläinen sankari. Sana juontuu todennäköisesti altailaisten kielten arvonimenä käytetystä sanasta baghatur, joka on ehkä lainautunut slaaveille mongolihyökkäyksen aikana 1200-luvulla.
Venäläiset bylinat eli kansanperinteen eeppiset runot sisältävät kertomuksia näistä sankareista. Kukin bogatyr tunnettiin jostakin ominaispiirteestä: Aljoša Popovitš rohkeudestaan, Dobrynja Nikititš urheudestaan ja Ilja Muromets fyysisestä ja henkisestä voimastaan ja oikeamielisyydestään sekä omistautumisestaan kotimaansa suojelemiseen. Ilja Murometsia pidetään bogatyreista kuuluisimpana ja suurimpana. Näiden kolmen tärkeimmän lisäksi bogatyreja olivat esimerkiksi Svjatogor, joka siirsi voimansa kuollessaan Ilja Murometsille, ja Peresvet, joka omistautui tataarien voittamiseen.
Bogatyr-perinnettä voidaan pitää venäläisenä vastineena länsieurooppalaisille kertomuksille vaeltavista ritareista.
Eeppisiä bogatyreja

Aljoša Popovitš
Dobrynja Nikititš
Ilja Muromets
Svjatogor
Peresvet